Ramage vokste opp i Berwick-upon-Tweed i England, men flyttet til Newcastle da han var tolv år. Mens han gikk på Whitley Bay High School begynte han å spille for det lokale juniorlaget Cramlington Juniors. Det var her han for alvor fikk interesse for fotball. Da han var 13 år gammel, ble han en del av Newcastle United school of Excellence. I utgangspunktet var Ramage en angrepsspiller, men ble omplassert til forsvaret fordi det var for mange angripere i troppen.